Diari Oficial de la Generalitat Valenciana


Sumari del DOGV 3579, del 09-09-1999 (1999/7707)

INSTRUCCIÓ número 1, de la Direcció General d'Arquitectura i Habitatge, de la Conselleria d'Obres Públiques, Urbanisme i Transports, sobre criteris per a l'aplicació de les normes de control de qualitat de l'edificació d'habitatges i la seua documentació mitjançant el Llibre de control.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3579

Data del DOGV
:   09-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7707


Data del document
:   30-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Instrucció

Anàlisi jurídica

 Descriptors 

:   * legislació
    * reglamentació de la construcció
    * indústria de la construcció

INSTRUCCIÓ número 1, de la Direcció General d'Arquitectura i Habitatge, de la Conselleria d'Obres Públiques, Urbanisme i Transports, sobre criteris per a l'aplicació de les normes de control de qualitat de l'edificació d'habitatges i la seua documentació mitjançant el Llibre de control. [1999/Q7707]
  
El Decret 107/1991, de 10 de juny, del Govern Valencià, regula el control de qualitat de l'edificació d'habitatges, i l'Ordre de 28 de novembre de 1991, del conseller d'Obres Públiques, Urbanisme i Transports, estableix la documentació justificativa del control de qualitat realitzat mitjançant el Llibre de control. Aquest sistema, en aplicació des de la seua aprovació en 1991, resulta al cap dels anys com una iniciativa que ha incidit positivament en la qualitat de l'edificació, a més de posar a l'abast dels tècnics un sistema de treball que està ja totalment integrat en el seu quefer professional.
  
Tenint en compte que la futura Llei d'Ordenació de l'Edificació està actualment en el Senat, que es proposarà una Llei d'Ordenació del Procés Edificatori en l'àmbit de competències de la Generalitat Valenciana i la publicació de diferents normes tècniques, és aconsellable demorar una actualització i modificació d'aquesta regulació que, a la vista del canvi de context previsible, haurà de ser substancial.
  
No obstant l'anterior, i per tal de mantenir una aplicació el més clara i unívoca possible de l'actual Llibre de control, es considera necessària la publicació d'alguns criteris especialment referits a la instrucció de formigó estructural (EHE) aprovada pel Reial Decret 2.661/1998, d'11 de desembre, tenint en compte a més la presentació de diverses consultes davant la Direcció General d'Arquitectura i Habitatge. En conseqüència, resolc:
  
Aquesta instrucció es refereix a alguns aspectes de la vigent regulació de control de qualitat, sense que això supose que els no citats són aspectes de menor importància, ni tan preceptius com els ací tractats.
  
Són criteris de suficient justificació per al compliment de les disposicions en matèria de control de qualitat de l'edificació d'habitatges els següents:
  
1. Disposició transitòria única aprovada pel Reial Decret 996/1999, d'11 de juny. Per a considerar que els projectes estaven en fase de redacció en la data d'entrada en vigor del reial decret, haurà de documentar-se la dita circumstància, mitjançant contracte o encàrrec subscrit pel promotor i el projectista, i visat pel col·legi professional o adjudicat per una administració pública, si s'escau, amb data anterior al 15 d'octubre de 1999.
  
2. Certificació i distintius. Per a considerar que un distintiu està reconegut oficialment per un centre directiu de les administracions públiques (general de l'estat o autonòmiques), haurà d'estar expressament reconegut conforme a l'Ordre de 12 de desembre de 1977, del Ministeri d'Obres Públiques i Urbanisme, en el cas de l'administració general de l'estat, o bé, segons el Decret 164/1998, de 6 d'octubre, del Govern Valencià, i l'Ordre 26 d'octubre de 1998, del conseller d'Obres Públiques, Urbanisme i Transports, en el cas de l'administració autonòmica.
  
En les publicacions de la resolució del reconeixement dels diferents distintius, conforme a les disposicions de la Generalitat Valenciana, s'indiquen en cada cas les consideracions especials que els són d'aplicació, als efectes del compliment de les disposicions en matèria de control de qualitat de l'edificació. La Conselleria d'Obres Públiques, Urbanisme i Transports difon la relació de productes amb distintius reconeguts perquè es coneguen per tothom.
  
3. Tipificació de formigons. En aquells projectes en què s'aplique la instrucció EHE, la tipificació de formigons haurà d'adequar-se al que disposa l'article 39.2 de la dita instrucció, i s'especificarà en l'annex de la memòria d'aquests i es ressenyarà en el full 7 o 8 dels impresos del Llibre de control, segons corresponga, incloent-hi en tot cas la designació de l'ambient, d'acord amb l'article 8.2.1 de la citada EHE.
  
4. Control dels components del formigó. Si el formigó no està fabricat en central, que dispose de segell o marca de qualitat o bé el producte formigó no disposa de distintiu reconegut o un certificat CC-EHE, haurà de realitzar-se en obra el control de recepció dels materials components. El control de recepció pot realitzar-se bé mitjançant assajos o, en el cas que el material component dispose de distintiu reconegut, mitjançant la documentació suficient per a establir una traçabilitat adequada amb l'immediat subministrador. Per al control de recepció mitjançant documentació hauran d'incloure's, juntament amb els impresos del Llibre de control, els següents documents segons el tipus de subministrament de formigó:
  
En cas de formigó subministrat a obra per central de formigó preparat, un certificat del subministrament subscrit per persona física responsable per part del subministrador, en el qual es faça constar:
  
a1. Formigó preparat amb distintiu reconegut o certificat CC-EHE:
  
- Identificació de l'obra a la qual s'ha subministrat formigó.
  
- Identificació de cada formigó subministrat, tipificat segons l'article 39.2 de la instrucció EHE.
  
- Quantitats totals subministrades a l'obra de cada formigó tipificat.
  
- Declaració que tots els formigons subministrats són productes certificats.
  
a2. Formigó preparat sense distintiu reconegut o certificat CC-EHE.
  
- Identificació de l'obra a la qual s'ha subministrat formigó.
  
- Identificació de cada formigó subministrat, tipificat segons l'article 39.2 de la instrucció EHE.
  
- Quantitats totals subministrades a l'obra de cada formigó tipificat.
  
- Declaració que ha estat realitzat el control de recepció dels materials components, conforme a les prescripcions de la instrucció EHE, i que la documentació justificativa del control està a disposició de la direcció d'obra.
  
En cas de formigó fabricat en obra, es requeriran els documents següents:
  
b1. Formigó fabricat en central d'obra.
  
Certificat de subministrament del fabricant del formigó en obra, subscrit per persona física responsable del control de producció del formigó en nom del fabricant del formigó, en el qual es faça constar:
  
- Identificació de cada formigó produït, tipificat segons l'article 39.2 de la instrucció EHE.
  
- Quantitats fabricades de cada formigó tipificat.
  
En cas d'eximir-se per la direcció d'obra els assajos de recepció d'algun material component, s'adjuntarà el certificat de subministrament del material, que identificarà el producte amb distintiu de qualitat reconegut o una altra circumstància per la qual haja estat eximit d'assajos, segons la instrucció EHE.
  
b2. Formigó no fabricat en central.
  
En cas d'eximir-se per la direcció d'obra els assajos de recepció d'algun material component, s'adjuntarà certificat de subministrament del material que identificarà el producte amb distintiu de qualitat reconegut o una altra circumstància per la qual haja estat eximit d'assajos, segons la instrucció EHE.
  
5. Control d'especificacions relatives a la durabilitat del formigó. En el cas de formigó fabricat en obra, si es realitzen assajos de la profunditat de penetració d'aigua sota pressió (UNE 83141/90 EX), es ressenyarà en el full 10 del Llibre de control la seua realització i la seua acceptació o rebuig conforme a l'article 85.3 de la instrucció EHE. El laboratori acreditat que realitze l'assaig signarà i segellarà a peu del full, d'igual manera que en el full núm. 8, la seua conformitat amb les dades ressenyades.
  
6. Control de qualitat de l'acer. En cas de control a nivell normal, es considera suficient per a la justificació de recepció de productes certificats, el que la determinació del límit elàstic, càrrega de trencament i allargament s'efectue en una proveta, corresponent a cada subministrador, designació i sèrie, assajades segons la normativa i altres condicions que s'especifiquen en l'article 90.3.1 de la instrucció EHE. Per a la resta d'assajos es considerarà el que disposa la instrucció EHE.
  
7. Control de l'execució. Com a criteri d'adequació del Llibre de control a la instrucció EHE, es considera que les estructures amb factor de risc estructural de nivell primer poden acollir-se amb caràcter general al control de nivell reduït, tenint en compte que les de risc estructural de nivell segon és convenient que tinguen el nivell normal de control d'execució.
  
Quant als punts d'observació i comprovacions, continuen sent vàlids els continguts en el Llibre de control i bàsicament coincidents amb el contingut de la instrucció EHE. Cal fer especial incidència en les comprovacions prèvies a l'obra, en les quals la EHE, més recent que el Llibre de control, fa major èmfasi. Als efectes d'emplenar els impresos, aquests continuen sent suficientment adequats.
  
Aquesta instrucció tindrà efecte des de la data de la seua publicació en el Diari Oficial de la Generalitat Valenciana.